מבקר 2

תודה על ההערות וההארות. הטענה שתפיסת האור מהווה מבנה עומק בתרבות המערב מונחת בבסיס המאמר ולשם כך גויסה המתודה הגנאלוגית.

בנוגע למושג האור, לא רק שהמאמר חושף את תפיסות העולם המערביות השונות ומשרטט את קווי הדמיון לאורך ההיסטוריה התרבותית – הגנאלוגיה חושפת מספר רעיונות שצמחו במקביל, בתרבויות שונות, והרעיון המעניין מכולם, לדעתי, שתרבויות אלו הפרידו בין אור לבין המקור שלו בטבע – כלומר מקור אור פיסיקלי. זה לכשעצמו מעניין מבחינה תרבותית – כיצד תרבויות העבר החל מהדתות והמיתולוגיות הגדולות ועד תרבות הניו-אייג' תופסות את האור כיישות הנובעת לאוו דווקא ממקור פיסיקלי כמו שמש, נורה ועוד. על פי הגנאלוגיה זהו מוטיב חוזר במיתולוגיות שצמחו במזרח הקדום, האזור בו צמחו היהדות והתרבות ההליניסטית. כעת הוספתי במבוא את המטרה וההשערה ובסיכום הדגשתי כי הגנאלוגיה שראשיתה במיתוסים הגדולים והמשכה בתרבות העכשווית מפרידה בין אור למקור האור. זאת ועוד, הגנאלוגיה חושפת, כי המיתולוגיות שהוצגו בשורשי התרבות מייחסות לאור קדושה, ידע וחכמה וזה עובר כקוו נמשך לאורך ציר זמן בהיסטוריה התרבותית של המערב.

תודה על ההערה שיש להבהיר את המסקנה ואני מקווה שהתיקון מחדד זאת. לא נכנסתי למושגי יסוד המבחינים בין סוגי תרבות כמו "תרבות פופולרית" ואחרת, כיוון שהשורשים נמצאו ביסודות הדתיים של התרבות ויש להם השלכה תרבותית רחבה ואין בכוונתו של מאמר זה למצוא קשר ישיר וסיבתי לתרבות פופולרית כזאת או אחרת אלא להצביע על קיומה של תפיסה תרבותית זהה אודות האור במיתולוגיות, בדתות, במטפורות פילוסופיות והיסטוריות, בתרבות הניו אייג' ועוד. על אף שהמופעים שונים ומשתנים מונחת ביסודם תפיסה דומה.

ובנוגע להערה על האלים האולימפיים ביוון מקובל להתייחס ל12 אלים: זאוס, הרה, פוסידון, דמטר, ארס, אתנה, אפולו, ארטמיס, הפייסטוס, אפרודיטה, הרמס, דיוניסוס

לעיתים מוסיפים לרשימה את הסטיה (וסטה) ואת האדס (פלוטו)

תודה וכל טוב